paragraph_text: Poslije suprugove smrti 1101. Duklju potresaju dinastijski sukobi. Jakvinta je u tim sukobima postavila antibizantski. Izravno se uplela u borbe za prijestolje. Podupirala je sina Đorđa koji se žestoko obračunavao s probizantskom i srpskom (raškom) strujom u Dukljanskom kraljevstvu, a sve radi povratka slave velike Bodinove države. Stoji iza pogubljenja protukandidata, eksponenta raške struje u Duklji Vladimira (1102. – 1114.), Također je zapovijedila ubojstvo strica kralja Vladimira, brata kralja Bodina, kralja Dobroslava, koji je vladao poslije Bodinove smrti, jer njen najstariji sin Mihala unatoč želji nije mogao naslijediti prijestolje, jer ga narod zbog Jakvintine zlobe nije htio. Dobroslav je kao vladar bio surov, a pao je s vlasti nakon poraza u boju na rijeci Morači protiv vojske Kočapara i raškog župana Vukana. Završio je okovan. Nakon raznih peripetija na vlast dolazi Vladimir koji ga daje osloboditi, ali onda dolazi Jakvintina zapovijed. Dobroslav nije ubijen, ali su ga njeni ljudi okrutno osakatili.